கேள்வி: அங்காசாபுரி கொமுட்டர் நிலையம் - அங்காசாபுரி பற்றி விளக்கவும்.
பதில்: அங்காசாபுரி (''Angkasapuri'') என்பது மலேசிய தகவல் தொடர்பு மற்றும் இலக்கியவியல் துறை அமைச்சு முக்கிய அரசாங்கக் கட்டிடம் ஆகும். இது மலேசிய வானொலி தொலைக்காட்சியின் (''RTM'') தலைமையகமாகவும் உள்ளது. அங்காசாபுரி கட்டிடம் லெம்பா பந்தாய் புறநகர்ப் பகுதியில் அமைந்துள்ளது. மலேசியாவின் ஒலிபரப்பு மையத்திற்கு, "அங்காசாபுரி" என்று பெயரிடப்பட்டுள்ளது.1966-இல் கட்டுமானம் தொடங்கி பிப்ரவரி 1968-இல் நிறைவடைந்தது. அங்காசாபுரியை மலேசியப் பிரதமர் துங்கு அப்துல் ரகுமான் 17 பிப்ரவரி 1968 அன்று அதிகாரப்பூர்வமாகத் திறந்து வைத்தார்.
கேள்வி: அங்காசாபுரி கொமுட்டர் நிலையம் - அங்காசாபுரி வளாகம் குறித்து விரிவாக சொல்லுங்கள்.
பதில்: அங்காசாபுரி ஒலிபரப்பு மையம் கோலாலம்பூர் மாநகராட்சி அதிகார வரம்பிற்கு உட்பட்ட பகுதியில் அமைந்துள்ளது. ஏறக்குறைய 33 ஏக்கர் நிலப்பரப்பில் 10 மாடிகள் கொண்ட கட்டிடமாக உள்ளது. அங்காசாபுரியில் இருந்து முதல் ஒலிபரப்பு 6 அக்டோபர் 1969 அன்று தொடங்கியது. விசுமா டெலிவிசன் ''(Wisma Televisyen)'' அல்லது விசுமா டிவி ''(Wisma TV)'' எனும் தொலைக்காட்சி வளாகம் 6 நவம்பர் 1969-இல் தொடக்கப்பட்டது.